Mazda MX-6

**Mazda MX-6** marupoan oto nan punyo sistem gerak roda muko nan marupoan hasil desain dari Hiroshi Yamamoto pado tahun 1985. Oto ko dipasaran mulai dari taun 1987 inggo 1997 di Amerika Serikat dalam duo generasi. Sacaro mekanik, oto ko identik jo Capella/626 jo Ford Probe nan punyo model GD (1988–1992) jo GE (1993–1997). MX-6 ko manggantian seri Coupe 626. MX-6, 626, jo Ford Probe diproduksi di pabrik AutoAlliance di Flat Rock, Michigan untuak pasa Amerika Utara, sarato diproduksi dek Mazda Jepang untuak pasa Asia jo Eropa. Di Indonesia, hanyo MX-6 generasi patamo nan dijua. Mazda MX-6 generasi kaduo mamulai debutnyo pado taun 1992. Namun Mazda MX-6 gagal mandapekan banyak pangguno sahinggo Mazda mamutusan untuak maelo baliak dari pasa sasudah 11 tahun jo duo generasi.

## Generasi Patamo

Mazda MX-6 generasi patamo kalua pado taun 1987 balangsuang inggo 1992 di Amerika Serikat. Pasar Amerika Serikat manggunoan masin F2 2,2 liter, jo masin dasar nan mangasilan 110 hp (82 kW) sarato manyadioan versi 145 hp (108 kW). Versi pasa Eropa jo Jepang dikirim jo masin F8 1.8 L, FE 2.0 L atau FE-DOHC 2.0 L DOHC. MX-6 diproduksi jo duo pilihan transmisi, transmisi manual limo kecepatan atau otomatih ampek kecepatan dengan. 

Generasi patamo MX-6 ko tasadio dalam level-level trim nan tagantuang dari pasa tampek manjuanyo. Di Amerika Serikat, MX-6 tasadio dalam anam level trim DX, LX, LE, jo GT. DX marupoan model *bare bones* nan punyo basis 110 hp (82 kW)/130 lb⋅ft (176 N⋅m) jo masin F2 2.2 L. LX marupoan model *Leather Edition* nan manambahan daya jendela, panguncian, kaco jo *moonroof* listrik. Di model LX ko tampek duduaknyo dilapihan jo kulik sarato alah dilangkoki jo transmisi manual. Sadangkan model GT masinnyo F2T 2.2 L nan ditambahan jo turbo nan bisa mangaluaan tanago 145 hp (108 kW) jo torsi 190 lb 25ft (258 N⋅m). Salain itu model GT punyo rem cakram ampek roda jo ABS, suspensi tigo arah (AAS) nan dapek disasuaian.

Spesifikasi nan dikiriman untuak Eropa yaitu Coupe 626 nan pado umumnyo bamasin SOHC F8 1,8 L atau SOHC FE 2,0 L dalam model GLX, atau mesin 2,0 L FE-DOHC dalam model GT. Untuak spesifikasi di Australia, acok manggunoan masin F2T 2,2 L sarato 4WS. Spesifikasi di Japang dikiriman nan modelnyo Capella C2 nan tasadio dalam sajumlah pilihan trim, diantaronyo GT-R (FE-DOHC jo 4WS), GT-X (FE-DOHC jo AAS) atau GT-S (F8 jo 4WS atau AAS). Di Selandia Baru, spesifikasinyo bamasin F2T 2.2 L atau FE-DOHC 2.0 L DOHC jo 4WS opsional.

Tadapek puo Mazda masin seri FE-3N 2000cc DOHC. Masin ko manggunoan sistem injeksi nan dapek mangaluaan tanago maksimum sakitar 148Hp jo torsi 180Nm. Jo masin iko lah MX-6 dapek manjadi juara di Sentul nan baru sajo salasai dibangun pada wakatu tu. Caro pamasaran nan dilakuan dek Mazda iolah manunjuakan basonyo oto ko bisa mancapai 200 km/jam jo wakatu nan singkek. MX-6 ko adolah oto sedan nan 2000 cc labiah capek dibandiangan jo Mitsubishi Eterna GTi nan sajajar dalam kelasnyo.

## Generasi Kaduo

Generasi kaduo Mazda MX-6 manggunoan model GE nan mulai dipasaran pado taun 1992-1997. Pado generasi kaduo ko MX-6 punyo sajumlah tipe nan babeda, tagantuang dima dijuanyo. Untuk Amerika tasadio tipe A-spec, di Eropa tasadio E-spec sarato untuak Japang dipasaran jo tipe J-spec. Untuak sadolah tipe tu hanyo tasadio dalam duo tipe masin, 2.000 cc Inline4 jo 2.500 cc V6.

### Spek-A
Tipe spesifikasi A ko dipasaran khusus untuak pasa Amerika. MX-6 tipe ko mampunyoi duo tipe masin bakapasitas 2.200 cc nan modelnyo I4 F2 batanago 110 dayo kudo jo torsi 82 kW, sarato 2.200 cc turbo nan bamodel  I4 F2T batanago 145 dayo kudo jo torsi 108 kW. Pado tahun 1995, MX-6 generasi kaduo ko dipabarui jo manambah pelek roda nan babeda jo parubahan emisi. Parubahan lainnyo yaitu panambahan OBD-II ka oto. Dek karano panambahan tu, 164 hp (122 kW) diturunan manjadi 160 hp (120 kW).

### Spek-E
Tipe spesifikasi E ko dipasaran di Eropa manggunoan ampek varian masin diantaronyo 1.800 cc batanago 110 dayo kudo, 2.000 cc batanago 112 dayo kudo, 2.000 cc batanago 145 dayo kudo jo 2.200 cc batanago 145 dayo kudo. Spesifikasi E ko punyo lampu muko jo lampu balakang nan babeda dari tipe sabalunnyo dek karano pangaturan proyektornyo nan mambuek pancahayoan jauah labiah tarang. Salain itu tadapek pulo pabedaan di bumper muko jo balakang, lampu kabuik, spion, stir, jo trim bagian dalam.

### Spek-J
Spesifikasi J ko kalua pado taun 1991, bantuaknyo mirip jo spesifikasi E dek karano tampek pambuatannyo samo, tapi tetap ado parubahan-parubahan ketek. Untuak pasa Japang manggunoan duo varian masin, yaitu 1.800 cc batanago 80 dayo kudo, jo 2.000 cc batanago 145 dayo kudo nan samo digunoan untuak pasa Eropa.

Generasi kaduo ko tampak labiah modern katiko diluncuan pado taun 1993 jo bodi nan labiah rampiang sarato interior nan labiah canggih. Salain itu tadapek pulo sajumlah paningkatan dibandiang spesifikasi lainnyo, diantaronyo paningkatan kacepatan, harago nan kompetitif, pamakaian bahan bakar nan imaik, pananganan jauah labiah ancak, stabil jo interiornyo nan mewah. Tadapek pulo fitur langka sarupo masin V6 nan tahubuang ka ransisi manual jo sistem panggarak roda muko (FWD).

## Model

## Galeri

Berkas:Mazda MX-6 GE.JPG|Mazda MX-6 GE
Berkas:1988 Mazda MX-6 (GD) Turbo coupe (23023992810).jpg|Mazda MX-6 GD
Berkas:Mazda MX-6 Mystère LS.JPG|Mazda MX-6 LS


## Rujuakan